Да таго ж, па словах каардынатараў кампаніі “За справядлівыя выбары, на многіх выбарчых участках належным чынам не была забяспечана гарантыя захаванасці бюлетэняў выбаршчыкаў, якія прагаласавалі датэрмінова. Падчас датэрміновага галасавання, па словах Сяргея Калякіна, пацвердзіліся апасенні аб перадузятым стаўленні кіраўнікоў выбарчых камісій да назіральнікаў, вылучаных дэмакратычнымі арганізацыямі. “Асабліва гэта праявілася пасля звароту Аляксандра Лукашэнкі да старшынь участковых камісій 16 снежня. Падкрэсліваючы сваё скрайне негатыўнае стаўленне да місіі назіральнікаў, ён папярэдзіў, каб старшыні камісій “нікому нічога не дазвалялі фатаграфіраваць, апячатваць, падпісваць, распісваць. У выніку на дзевяці выбарчых участках назіральнікі кампаніі “За справядлівыя выбары без законных падстаў былі пазбаўлены акрэдытацыі, - адзначыў Сяргей Калякін.